རྒྱ་དམར་གཞུང་གི་ངོས་ནས་བཤད་ན་ཆབ་སྲིད་བཙོན་པ་རྣམས་ལ་སྡུག་སྦྱོང་མནར་གཅོད་བཏང་ནས་རྐྱེན་ལམ་དུ་གཏོང་བཞིན་པ་ནི།ཤར་ནུབ་ཀུན་ཏུ་ཁ་ཤོམ་དང་འུད་སྒྲོགས་ཀྱི་སྒོ་ནས་ཡར་རྒྱས་སོང་བའི་དྲིལ་བསྒྲགས་བྱེད་བཞིན་པའི་རྒྱལ་ཁབ་ཆེན་པོ་ཞིག་གི་ངོས་ནས་བཤད་ན་ཧ་ཅང་ངོ་ཚ་དགོས་པའི་གནད་དོན་ཞིག་ཏུ་གྱུར་ཡོད།སྤྲུལ་སྐུ་བསྟན་འཛིན་བདེ་ལེགས་ལྟ་བུ་བོད་ཡུལ་ཙམ་དུ་མ་ཟད།ཕྱིའི་ཡུལ་གྲུ་ཀུན་ཏུ་སྐད་གྲགས་ཆེ་བའི་སྤྲུལ་སྐུ་ཞིག་ཡིན་པར་བརྟེན་གལ་སྲིད་ཁོང་བཙོན་ཁང་ནས་གློད་གྲོལ་བཏང་བ་ཡིན་ན།ཁོང་གི་ཤུགས་རྐྱེན་ལ་བརྟེན་ནས་མི་མང་འབ་སུ་མི་འདུ་བའི་གནས་ཚུལ་ཞིག་ཡོང་སྲིད་པའི་དོགས་པ་བྱས་ཡོད་པ་དང།དེ་ལ་བརྟེན་ནས་རིན་པོ་ཆེ་འདི་ཉིད་ལ་རྒྱུན་རིང་མནར་གཅོད་བཏང་ནས་རྐྱེན་ལམ་དུ་བཏང་བ་རེད།རྒྱལ་སྤྱིའི་ཁྲིམས་ལུགས་ལ་བརྩི་བཀུར་མི་བྱེད་མཁན་དང།རྒྱ་ནག་དེ་ཉིད་གང་ཟག་གིས་དབང་བསྒྱུར་ཙམ་མ་ཡིན་པར་ཁྲིམས་ཀྱིས་དབང་བསྒྱུར་བྱེད་མཁན་གྱི་རྒྱལ་ཁབ་ཅིག་ཡིན་ན་གནད་དོན་འདི་ལྟ་བུ་ལྷགས་པ་ནི་ཧ་ཅང་ངོ་ཚ་དགོས་པའི་གནད་དོན་ཞིག་ཏུ་གྱུར་ཡོད།